ಡ್ರಗ್ಸ್ ಕೇಸ್: ತನಿಖಾ ಮಾಹಿತಿ ಸೋರಿಕೆ ಹಿನ್ನೆಲೆ ಎಸಿಪಿ ಸಸ್ಪೆಂಡ್ ಸಂದೀಪ್ ಪಾಟೀಲ್ ಸ್ಪಷ್ಟನೆ ಬೆಂಗಳೂರು: ಡ್ರಗ್ಸ್ ಕೇಸ್ಗೆ ಸಂಬಂಧಿಸಿದಂತೆ ಆರೋಪಿ ಜೊತೆ ಎಸಿಪಿ ಡೀಲ್ ಪ್ರಕರಣದ ವಿಚಾರವಾಗಿ ಜಂಟಿ ಪೊಲೀಸ್ ಆಯುಕ್ತ ಸಂದೀಪ್ ಪಾಟೀಲ್ ಸ್ಪಷ್ಟನೆ ನೀಡಿದ್ದಾರೆ. ಡ್ರಗ್ಸ್ ಪ್ರಕರಣದಲ್ಲಿ ಈಗಾಗಲ್ಲೇ ಹಲವರನ್ನ ಬಂಧನ ಮಾಡಲಾಗಿದೆ. ನಮ್ಮ ತನಿಖೆ ಕಾಲದಲ್ಲಿ ತನಿಖಾ ಮಾಹಿತಿಯನ್ನು ಆರೋಪಿಗಳ ಕಡೆಯವರಿಗೆ ಶೇರ್ ಮಾಡುತ್ತಿದ್ರು. ಯಾರು ಎಂಬುದರ ಬಗ್ಗೆ ಆಂತರಿಕ ತನಿಖೆ ಮಾಡಿದ್ದೇವೆ. ಆಂತರಿಕ ತನಿಖೆಯಲ್ಲಿ ಎಸಿಪಿಯೊಬ್ಬರು ಮಾಹಿತಿ ಲಿಂಕ್ ಮಾಡುತ್ತಿದ್ದ ಬಗ್ಗೆ ಖಚಿತ ಮಾಹಿತಿ ಸಿಕ್ಕಿತ್ತು. ತನಿಖಾ ಹಂತ ಮಹತ್ವದ ಸಮಯದಲ್ಲಿದ್ದಾಗ ಈ ರೀತಿ ಎಸಿಪಿ ಮಾಹಿತಿ ಸೋರಿಕೆ ಮಾಡಿದ್ದಾರೆ. ವರದಿಯನ್ನು ಪೊಲೀಸ್ ಆಯುಕ್ತರಿಗೆ ನೀಡಿದ್ದೇವೆ. ಆಯುಕ್ತರ ವರದಿ ಆಧಾರದ ಮೇಲೆ ಎಸಿಪಿ ಮುದಾವಿ ಹಾಗೂ ಹೆಡ್ ಕಾನ್ಸ್ಟೇಬಲ್ ರನ್ನ ಅಮಾನತು ಮಾಡಲಾಗಿದೆ. ಇಲಾಖೆ ತನಿಖೆಗೆ ಸಹ ಆದೇಶ ಮಾಡಲಾಗಿದೆ. ಪರಾರಿಯಾಗಿರುವ ಅರೋಪಿಗಳ ಬಗ್ಗೆ ಎಸಿಪಿ ಸಂಪರ್ಕದಲ್ಲಿದ್ರಾ ಎಂಬುವುದರ ಬಗ್ಗೆ ತನಿಖೆ ಮಾಡುತ್ತೇವೆ ಎಂದು ಹೇಳಿದ್ದಾರೆ.